เมื่อวันที่ 4 มิ.ย.ที่ผ่านมาลูกชายได้ผ่าตัดต่อมทอนซิลและอะดินอยด์ไปค่ะ ก่อนผ่าเป็นหวัด มีน้ำมูก ไอ มีเสมหะอยู่จนถึงตอนหลังผ่า แล้วพอหลังผ่าอาการนี้ก้อเป็นอีกระยะหนึ่งแล้วก้อหายได้สองสามวันหลังจากนั้นก้อกลับมาเป็นหวัด มีน้ำมูก ไอ มีเสมหะเยอะมากค่ะเป็นมาได้เกือบเดือนแล้วไปหาที่ผ่าตัดเค้าบอกว่าเมื่อวันผ่าพบว่าน้องมีอาการไซนัสอักเสบเรื้อรังค่ะ หลังผ่าตัดให้ทานยาฆ่าเชื้อมาทาน 30 วันแต่สงสัยว่าท ำไมอาการหวัด มีน้ำมูก ไอ มีเสมหะยังกลับมาเป็นอีกคะ แล้วอาการไซนัสอักเสบต้องรักษาอย่างไรบ้างคะ (ปกติได้พ่นยาอวามิส พ่นขยายหลอดลม ยาแก้แพ้ก่อนนอน ซิงกูแล ใช้มาปีกว่าแล้วค่ะ) แต่ทำไมยิ่งนานยิ่งเป็นเยอะขึ้น
สวัสดีคะ ก่อนอื่นต้องเรียนอย่างนี้ก่อนนะค่ะ การผ่าตัดเรื่องของทอนซิลกับอะนีนอยด์ มักจะเกิดเนื่องมากจากมีเรื่องการติดเชื้อซ้ำๆ หรือ มีเรื่องการอุดกั้นทางเดินหายใจค่ะ ทำให้ลูกนอนกรน หรือ อุดหายใจ หรือ มีอาการผวาตื่นได้ค่ะตอนนี้อาจจะมีเรื่องของภูมิแพ้ร่วมด้วยค่ะ เนื่องจากถ้ามีเรื่องภูมิแพ้ เมื่อมีการกระตุ้นจะทำให้มีเรื่องของน้ำมูก และถ้าเด็กสามารถสั่งน้ำมูก หรือ ไอออกมาได้ก็จะทำให้ไหลลงไปในหลอดลมกระตุ้นให้มีการไอได้ค่ะหรือ อาจจะมีปัญหาเรื่องของหอบหืด ที่ไม่ได้มีอาการมากคือ มีเรื่องของหลอดลมตีบแต่ไม่มาก จึงมาด้วยอาการไอได้ค่ะตอนนี้ถ้าแพทย์ตรวจพบว่าเป็นเรื่องไซนัสอักเสบคงต้องรักษาค่ะ อาจจะช่วยด้วยการดูดเอาน้ำมูกออกให้เด็กด้วยค่ะ ใช้ลูกยางแดงดูดออกให้มากที่สุดค่ะการใช้ยาพ่น ถ้าใช้ในระยะยาวอาจจะมีเรื่องของอาการระคายเคืองได้ค่ะ แนะนำปรึกษาแพทย์อีกครั้งค่ะตอนนี้ต้องพยายามจัดห้องให้ไม่มีฝุ่นไม่มีของมากเกินไปก่อนค่ะรับประทานยาตามแพทย์สั่งและพยายามช่วยด้วยเรื่องการดูดน้ำมูกค่ะอีกภาวะหนึ่งที่ต้องพึงระวังคือ เรื่องการมีสิ่งของอุดตันในจมูก เช่นของเล่น เด็กอาจจะด้วยเรื่องการติดเชื้อซ้ำๆได้ค่ะ